
Primam verbale periculum Kalendis Juniis factum est, in quo 
thesis de Dramatica apud Romanos poesi sorte obtigit. 
Decertantes 

Nicolaus De Carlo — Josephus Fiorenza — Cajetanus Daita. 
Caeteri abfuere. 

De Oratoribus latlnls post Ciceronis obitum, 
quos Candidati conferant cum Oratoribus aeta- 
tis quae praecessit Graecorum Uterarla cum la- 
tlnls commercia, caeterlsque Oratoribus aetatis 
aureae. Uos Inter praecipui notentur. 

Universus Romanae eloquentiae per tempora prospectus. — Sub re- 
gibus. — Sub primo reipublicae statu. — Sub Decemviris ac Tri- 
bunis. — Post Graeciam cognitam. — Inter reipublicae pericula. 
— Sub imperio. — Post Christum renascitur. 


1 N ihil equidem in magnifico Romanae literaturae 
spatio diversae temporum rationi variisque rerum 
discriminibus, ni fallor, publica magis quam Elo- 
quentia respondet: quae sane legum impulsum, ho- 
minum studia, dominationum vitia, propriam veluti 
effigiem accuratis saeculorum perscrutationibus osten- 
dit. Nulla ab initio, cum Romam Reges habuere, pu- 
blice loquendi cura. — Regibus vix pulsis, gentem 
nondum cultam, cum armis rudis etiam eloquentia 
dominatur — dissidentibus ob legum disparitatem 
populi partibus, Romanae jurisprudentiae firmitati 
prospiciens, ingenuam sine artis subsidio eloquen- 
tiam promovet Decemviratus — laborante tum patri- 
ciorum plebisque factionibus republica, pene om- 
nis in turbulentis tribunorum concionibus vis po- 
puli, in versatilibus Consulum, Primorumque ora- 

tionibus Senatus potentia — naturale adhuc illud ac 
necessitate inductum orandi genus, Graecorum jam 
influentia excultum ditatumque, pulcherrima exter- 
nae eloquentiae exemplaria aemulatur, sed arte haud 
imminutum cuncta reipublicae vestigia concitatius 
vehementius pone legit — quassatae libertatis motus 
perpessum, cadentem sequitur, una in praeceps ruit, 
una sepultum est: donec veluti illa (si fas vera fal- 
sis comparare) antiquorum phoenix suis ipsa cine- 
ribus exsurgens, divinae religionis instinctu, ad no- 
vam Christi fidem effundendam, non per urbem unam, 
ut prius, sed per terrarum orbem, nec ad corpora 
tantum humanaque jura tuenda , sed ad animarum 
libertatem vindicandam, verumque Dei cultum sar- 
tum tectum servandum, profanis Numinum aris solo 
aequatis, per Sanctissimorum Evangelii praeconum 
vocem, doctissimorumquc Ecclesiae Patrum facundiam 
instauratur, Martyrum sanguine crescit, ac vero pu- 
blicae Eloquentiae charactere instat, suadet, cogit, 
undique dominatur. 

Eloquentia post Ciceronis obitum. — Oratorum illius aetatis histo- 
riam eloquentiae studium comitatur. — Inter dictaturam ct Au- 
gusti imperium de eloquentiae statu discrimen. 

Sed per tot tamque varios Eloquentiae casus illud 
praesertim tempus dignum quod vigili studio assi- 
duaque investigatione exquiratur existimo, quod nem- 

pe post Ciceronis obitam actum est : eo enim omnis 
oratoriae virtutis corruptio mihi referenda videtur, 
ut fere Romanorum Principis oratorum exitium la- 
tinae Eloquentiae ruinam maturasse dicatur. Ac cum 
artis Oratoriae statum illa aetate et fortuna tantum 
ab illo mutatum cernemus ad quem Marci Tullii 
vox ingeniumque perduxerant, caussas quae illam 
tam brevi tempore immutationem tulerunt diligen- 
ter observandas censeo. Ita Oratorum illius aetatis 
historiam, eloquentiae quae tum vigebat studium stri- 
ctissime comitatur, ut dividi nequeat: nemo enim 
nomina tantum Oratorum , sed quam professi sint 
eloquentiam, an admiranda eorum ars, spernendave 
sit, quibusque caussis exquirere, in hac disserendi 
ratione operae pretium esse putabit. 

Caesare conjuratorum manu interfecto, libertatem 
quam illius sanguine petierat , minime respublica 
est assecuta: regiae enim dominationis opus, quod 
dictatura inchoaverat, Octaviani ambitione consilio- 
que absolutum Roma tandem formidavit ; diversa 
tamen viA ; nam Lucius Silia et Caesar seditioni- 
bus, civili bello; Augustus compositis partium stu- 
diis, pace concordiaque ad imperium contendit. Illis 
vero ad rerum summam nitentibus, inter arma, ci- 
viumque sanguinem respublica vocem in Senatu et 
in foro extollere non desiit, sub hujus ditione om- 
nino quidem obmutuit. Ac si de Alexandro Grae- 

ciae libertatem subjugante dictum est « Athenas ta- 
cere jubet , Lacedaemona servire », Augusti sane 
dominationi Romanae eloquentiae silentium est ma- 
gnopere tribuendum. 

Necdum re quidem vera post Julii mortem latina 
Eloquentia cesserat, et Brutus in Capitolio concita- 
tam Orationem habuit , quam Cicero multum lau- 
davit, et Tullius in ambitiosos Marci Antonii co- 
natus, Octaviani liberalitati nimium credulus, vehe- 
menter locutus est. Sed Ciceronem triumviratus per- 
didit perfidia, Octaviusque, cum ejus inimicis infa- 
mi foedere inito , rcipublicae et eloquentiae exitium 
Tullii morte decrevit. 

Postquam vero Actiaco praelio Marci Antonii vi- 
ribus profiigatis solusregna re assuevit, diuturna pace, 
beneficentia, humanitate, litcras ingenuasque artes 
summopere fovendo , Octaviani crimina Augustus 
omnium memoria delere conatus est, poesim maxime 
poetasque protegere maluit , quae quidem ars et 
animis molliendis , suacque potentiae collaudandae 
opportunior ei visa est. Nec immutata rcipublicae 
facies quidquam poeticae culturae attulit detrimenti ; 
contra autem, Augusti imperio, carminibus faustius 
aptiusque, Romae numquam ullum fuit. 

Publicae eloquentiae vero non modo incrementum 
non obtulit, verum ut supra dictum est, vim ma- 
teriamque temporum abstulit conditio. Ac si pu- 

blicarum rerum adspectum profunda Augusti calli- 
ditas omnino non immutavit, nomine verum solo , 
non vetustis populi institutis Senatusque majestate 
respublica valebat: si quidem omne jus in unius 
arbitrium ditionemque concesserat. Sic ille Senatui 
speciem non potestatem, comitiis titulum, non li- 
bertatem reliquit. 

Quas igitur prisca Oratorum vis pertractaverat , 
controversiae de bello indicendo, de pace statuen- 
da , de republica contra hostes , vel inimicos pa- 
triae servanda , de legibus decernendis , de legio- 
num imperio civibus largiundo , de vita clientium 
publicis causis in discrimen vocata, de municipiis, 
foederatorumque provinciis a Praetorum concussio- 
nibus rapinisque tuendis, de Senatorum in plebem 
ambitione continenda, coercend&que tribunorum li- 
centi;!; postulationes denique de ambitu, de repe- 
tundis , de peculatu omnino fere eo tempore elo- 
quentiae defuere. Et si aliqua orandi ratio accede- 
bat , Senatu numquam nisi ad Caesaris nutum de- 
cernente, non frequentia populi, nec fori solemni- 
tate amplius concitata, parum tuta ac quasi trepi- 
dans oratio claudicabat. 

Privatae vero de haereditatibus, de rei familia- 
ris substantiarumque negotiis controversiae , con- 
sumptis pene illis judicandi reipublicae formis, pa- 
rum momenti ac nil dignum quod prisca Oratorum 
eloquentia celebraret, habebant. 


Digitized by Google 



10 

Qui manebant etiam veteris temporum felicitatis 
testes , qui antiquam Tullii eloquentiam memine- 
rant, quique ipsi Oratores cum Tullio fuerant nec 
publice, nec libere dicendi Copiam habebant, dul- 
cisque praeterea Augusti in omnes sibi quoque in- 
festos modus ac indulgentia facillime cuuctos ob- 
mutescere docuerant. 

Qui vero novissimis temporibus nati rempublicam 
non viderant, a praecedentis eloquentiae exemplis 
desuescere, novamque et corruptam orandi rationem 
ediscere caeperunt. 

Jamque ad aliud dissertationis meae caput pro- 
gredi ipsa res hortatur, ut quaeram quaenam aliae 
caussae post Ciceronis obitum, post sublatum anti- 
quae eloquentiae genus, novam dicendi artem cor- 
ruperint ac in pejus ruere coegerint. 

Jampridem et ipsa Ciceronis aetate nitentes elo- 
quentiae fontes turbari, controversia inter plurimos 
illius temporis scriptores agitabatur. Asiaticam elum- 
batam, nimiumque periodicae uniformitatis structura 
confectam eloquentiam Ciceronis nonnulli conclama- 
bant: hoc et Largius Calvus, hoc et Brutus ipse 
Tullio dilectissimus dictitabant, hoc et Asinius ille 
Pollio nimis Romanorum scriptorum gloriae invi- 
dens , qui et Sallustii Crispi antiquius scribendi 
studium, et Caesaris negligentiam , et Livii pata- 
vinitatem accusabat. Cicero autem Atticam Thuci- 

dideamque (ut vocabant) inconcinnitatem, fractam 
minutamquc aliquorum scriptorum formam accurate 
cavendum saepius in doctissimis suis de Oratoria 
arte operibus commonebat. Jam Moecenatis calami- 
stros quis nescit, quis Augustum de molli ejus stylo 
ridentem, ac pene stultam Antonii loquentiam indi- 
gnantem non recordatur? 

Hoc jam aliquod in latino dicendi genere vitium 
et in ipsa Augusti aetate probabat, et imminentem 
corruptionem quasi vaticinium enunciare videbatur. 

At quoties Asinium venustam Ciceronis nume- 
rosamque orationem incusantem reminiscor , valde 
dubito ne Augusti auctoritas, et gratia quam multi 
certissime vir ille faciebat, aliquam adversus Tul- 
lium malivolentiam in Asinii animo suscitaverint : 
putavit (nisi fallor) se multum Imperatori grati- 
ficaturum, si vehementem illam eloquentiam quae 
quondam rempublicam sustinuerat, et summam al- 
tissimi Oratoris, (quem Augusti ambitio necaverat) 
gloriam decusque censuris maledictisque imminuisset. 

Atque hoc mihi in primis videtur ad eloquentiae 
corruptionem , cum viva Romani Oratoris vox au- 
diri desierit , plurimum ponderis adjunxisse. Cum 
enim, Augusto imperante, Ciceronis eloquentia non 
ut prius admirari caepit , immo quasi alicujus su- 
spicionis indicium praebens negligi ac vitari; vi- 
tium quo jam latina laborabat eloquentia citius dif- 

fundi, et bonis exemplaribus omissis, omnium ani- 
mos gustumque veluti contagium invadere ac detur- 
pare visum est. 

Ita sub Augusti successorum imperio, crescenti- 
bus semper malis, gliscens grassatur morbus: quod 
antecedentis gloriae superest in dies extinguitur , 
ac si aliquod in posterum, tempus humanitati mi- 
tius evenit, ac rara felicitas qua , ut Tacitus ait , 
« sentire quae velis et quae sentias dicere liceat » 
perbreve illud bonum continuo aliae Caesarum fer- 
raee aetates trudunt, relliquiasque illas aliquando re- 
surgentis Romanae eloquentiae funditus occidunt. 
Utque Oratorum qui post Tullii interitum fuerunt 
vitia notentur, videre est quod a Marco Seneca, et 
in Dialogo de Claris Oratoribus (cui Juxtus Lyp- 
sius nomen de corruptae eloquentiae caussis ad- 
jungere voluit) est traditum. Ac quidem morum cor- 
ruptionem, ju ventulisque a literis abhorrentis otium et 
lic.entiam, frequentem Romam exteraru m gentium con- 
cursum, civitatis jus non singulis quidem homini- 
bus, sed et barbaris saepe provinciis provinciisque 
concessum, aliaque hujuscemodi, latini sermonis pu- 
ritatem venustatemque eloquentiae foedavisse haud 
equidem est inficiandum. 

At mihi rhetorum scolasticae institutiones, decla- 
matorumque exercitia causa in primis fuisse viden- 
tur corruptionis maturandae. Cum enim vera eloquen- 

liae materies defuisset, cum optimorum scriptorum 
ac maxime Ciceronis exempla neglecta essent, quae- 
nam apud relhores declamatoresque dicendi ratio , 
quae apta orationibus argumenta esse potuerunt? 
Pessimam sane Sophistarum luem et Roma tunc ha- 
buit, cum sese in illo eloquentiae genere exercendi, 
et quaque de re ex tempore dicendi Romanos furor, 
ut ita dicam, invasit. Quae argumenta talibus Ora- 
toribus delecta essent , quod eloquentiae pondus , 
in libris quos suasoriarum controversiarumque Se- 
neca Rhetor scripsit, ille cui hoc potius libeat vi- 
dere poterit: me enim vosque maxime taedet ista 
repetere, et satis de statu et caussis corruptae Ora- 
torum post Ciceronem eloquentiae dictum puto. 

Praecipui nunc inter eos notandi sunt, et quam- 
quam tacere potius de his vellem, tamen Porcii La- 
tronis, (Ovidii Nasonis amici et magistri) Vibii Cri- 
spi, Marci Senecae nomina tantum dabo: nec mul- 
tum certe interest cunctos nosse, et plurimi eorum 
in Marci Senecae opere et in dialogo de Claris Ora- 
toribus recensentur. Nunc temporis summa brevis 
ad alia quaestionis capita violenter me pellit. 

Si nunc vacuum eloquentiae genus, Oratoresque 
istos cum aliarum praecedentium aetatum Oratorum 
eloquentia conferemus, quid erit quod commendare 
poterimus? Ac mihi quidem Oratores Rhetoresque 
de quibus disserui (quamvis aevum eorum doctrinis 


Digitized by Google 



14 

exemplisque post Augusti aetatem ditissimum sit) 
cum Oratoribus aetatis quae praecessit Graecorum 
literaria cum Latinis commercia conferenti, superius 
priscum illud eloquentiae tempus apparet, non quo- 
ad sapientiam certe (nondum enim tum Roma litera- 
turam severioresque disciplinas didicerat) sed quoad 
dicendi vim, quae praeceptis minime traditur, natu- 
ralcinque et ingenitam masculae illius Romanorum 
prolis in controversiis vehementiam. 

Ac ne ullam historiae partem praeteream, trina 
distinguenda sunt Romanorum cum Graecis commer- 
cia, quae Latinarum legionum victorias secuta sunt. 
Primum initio sexti ab urbe condita saeculi cum 
provincias Italiae ad meridiem quae Magna Grae- 
cia vocabantur, Hellenicasque postea Siciliae colonias 
bello punico secundo armis subegere. Alterum cum 
Persei Macedonis Regis triumphum Paulus ALmilius 
egit, ad sexcentesimum octogesimum sextum ab urbe 
condita annum; et tum Panaetius Polibiusque Ro- 
mam accessere. Tertium quum Carneades, Diogenes, 
Critolaus, legati Romam ab Atheniensibus missi sunt, 
sexto post jEmilii victoriam anno. 

A Graecis equidem Italiae Siciliaeque coloniis, 
antequam Orientali Attieoque commercio frueretur, 
feram Romam culturam accepisse negari non potest. 
Et quamvis nondum etiam ob bella in alios extra 
Romam populos, civiliaque intus arma, Romani phi- 

losophiac ac eloquentiae preceptis assidue vacare 
potuissent , nec ea praesertim studia curassent , 
veramque Oratoriae artis perfectionem post Atticae 
philosophiae agnitionem habuissent, tamen primum 
illud cum Graecis Siciliae, Italiacquc commercium 
haud parum utilitatis Romanis attulisse fatendum 
est. 

Si igitur Romani oratores ante Graeciae literaria 
cum Latinis commercia quaerendi sunt, iique cum 
oratoribus post Ciceronis obitum conferendi , sane 
ante Graecos Italiae et Siciliae captos, ac postea 
ante Macedonicam victoriam, triumque philosopho- 
rum legationem repetenda videtur comparatio. Lon- 
ga quidem historia est, sed fas mihi sit rerum sum- 
ma sequi fastigia. 


Eloquentia aetatis ante Graecorum Italiae et Siciliae litteraria cum 
Latinis commercia. 

Si Romae aetatem quae Graecorum Italiae, Sici- 
liaeque cum Latinis commercia praecessit intuemur, 
haud Oratorum sane elegantiam, nec eloquentiae ar- 
tificia inveniemus. Sed postquam libertate adepta res- 
publica crevit, armorum non minus potentia, quam 
verborum vi Romae nccesse fuit. Tum ambitiosa 
fuerunt seditionum studia, tum frequens inter popu- 
lum ac patricios, ut supra diximus, dissentio, tum 
denique armis periculisque compertum est, ingenium 

plurimum posse , quum praecipue ad summos rei- 
publicae gradus, dicendi praestantia >iam tot inter 
discrimina pararet. 

Iliorum ergo temporum eloquentia non praeceptis 
ad certam legem perducta, necdum artis lenociniis 
expolita, characterem quem spontaneum vocant, liber- 
tatisque inspirationem prae se fert: ac illi Athenien- 
sium priscae eloquentiae adsimilari potest, quae res 
summas inter tot pericula , inter tot ardentissimi 
populi motus, agebat, quam nondum sophistae va- 
nis locutionum artificiis deturpa verant. 

Cum vero Romae jurisprudentia primis quoque 
temporibus supra alios etiam cultiores populos ma- 
ximos progressus habuisset, eloquentiae subsidium 
sapientes illos legumlatores plurimum juvasse haud 
est dubitandum. 

Deficiunt nobis quidem veteris aevi eloquentiae 
monumenta: tum enim Oratores vehementer loqui 
et agere potius quam orationes perscribere curabant. 
Ac orationes, quas ducum, tribunorum, consulum 
nomine Liuus tradidit , ab eloquentissimo potius 
historiarum scriptore inventas esse ac compositas 
quam ab illis quos dixisse rati sumus, satis constat. 
Vcrumtamen simplex Menenii Agrippae apologus 
ingenuam quamdam eloquentiae formam praebere 
videtur; et quod Livius ait de rustico illo et pri- 
sco more dicendi quo fabulam, postquam in castra 

intromissus exposuit, re ipsa veteris illius narratio- 
nis originalUatcm confirmat. 

jEtati de qua nuper loquutus sum altera illa suc- 
cessit quae Macedonicam victoriam Atticamque le- 
gationem praecedit. Jamque Roma quae haud rudis 
ut prius, praeceptis paullisper operam navare eae- 
perat, spontaneae liberaeque eloquentiae inspirationi 
quemdam artis cultum, munditiemque adjungere non 
despexit. Tum Sulpicius ille a Tullio collaudatus, 
tum Cethegus qui suaviloquens ab Ennio dictus est, 
aliique eximii dicendi artis cultores, virilem eloquen- 
tiae majestatem temporum dignitati virentiquae rei- 
publicae potentiae convenientem secuti sunt. 

Quantum inter harum aetatum illiusquc quae Ci- 
ceroni successit Oratores interest? quae in illis pro- 
rumpens dicendi vis ac copia, quam frigida in lus 
turgidaque ampullarum sexquipedaliumque verbo- 
rum redundantia! Illi orationibus populum ad bella, 
ad tumultus concitabant, concitatum orationibus se- 
dare poterant ; de salute reipublicae , de natorum 
patrumque libertate certantes, vitam cum voce simul 
nonnumquam amittebant : eloquentiae denique vis 
in eorum manibus veluti ignis incendia fere caedes - 
que miscebat. Hi contra scholarum non fori pulvere 
sordidi, declamatoria vanitate superbi, praeceptorum 
congerie divites (que nullam, nisi natura ac tem- 
porum influxus mentes impulerint, eloquentiam dare 

queunt) Agamennona ne filia ad placandam ponti 
asperitatem hostia occidat , Alexandrum ut Ocea- 
num pertranseat suadere conantur. 

Restat ut eam Oratorum plebem cum illis qui ad 
auream latinae literaturae aetatem pertinent, eadem 
qua cogor brevitate, conferam. 

Postquam Graecia capta ferum victorem cepit , 
omnis Romam atticae culturae thesaurus translatus 
animos nov& sapientia, novarum doctrinarum stimulo 
ad gloriam cultissimae illius nationis aemulandam 
illexit. Ac plurimum apud Graecos publica eloquen- 
tia floruerat, quae a Solone, Pisistrato, Pericle, Pho- 
cione, Iperide, Lysia, Isocrate, voce, exemplis ad 
maximum decus perducta inEschyne ob memorandum 
cum Demosthene certamen plus gloriae assecuta , 
summum sublimitatis ac potentiae apicem voce De- 
mosthenis tetigit, supremumque cadentis libertatis 
suspirium una cum Oratoris vita, captivi jam Grae- 
ciA, fuit. 

Ilaec omnia exempla romanorum pectora incen- 
debant : nec philosophiae ardor minus incesserat , 
quae rethoricam, illa dicendi temporuraque ratione fi- 
deliter comitabatur. Panaetius, Polybius jam prius, 
Carneades inde praecipue, et simul Critolaus et Dio- 
genes philosophicas Romae disciplinas late diffude- 
rant. 

Fuere illa vero graecae eloquentiae documenta 

apud romanos non ornamentum tantum sed reipu- 
blicae columen: armaque ipsa quae ad Graeciam 
contra Alexandrum tuendam nil plus valuerant, Ro- 
mae veluti libertatis praesidium incrementumque au- 
spicabantur. IIoc autem invictus ille severissimi Ca- 
tonis animus formidaverat, ne quam extinctae grae- 
corum libertatis caussam esse putabat, ea bellicum 
civium robur minuendo morum virilitatem corrum- 
peret ; Romaeque potentiam, patria cum religione 
penitus junctam, liberae nimium in Deos Graecae 
philosophorum scholae e fundamentis everterent. 
Fuit tamen et ille inter sui temporis oratores ve- 
hementissima etsi rudi eloquentia notissimus , fuit 
et Crassus ferventi dicendi arte perillustris, quamvis 
novae scientiae artificiis etiam infensus, nec eorum 
nomina magna sine admiratione a Tullio memoran- 
tur : qui in celebri de Claris oratoribus dialogo to- 
tius apud romanos eloquentiae historiam confecit , 
veramque temporum illorum hominumque cum di- 
cendi arte convenientiam feliciter exposuit. 

Nec illarum quae in preeedentis aetatis eloquen- 
tia dominatae fuerant caussarum ulla huic aetati 
defuerat; immo etiam hanc majores caussae impule- 
rant post reipublicac potentiam in dies crescentem, 
vict& jam Grecia ac illustribus ejus eloquentiae e- 
xemplaribus diligenter perspectis. 

Vigebat etiam Senatus auctoritas , tribunorum 

plebisque turbulentia nondum tacuerat; tumultuosa 
quidem in foro et apud Senatum publicarum, pri- 
vatarumque caussarum agitatio: illo enim tempore, 
et apud Romanos tantum (nam Athaenis privata ju- 
diciorum eloquentia nil decoris, nil momenti, nec 
amplam oratori vehementer dicendi materiem ob 
reipublicae instituta praebebat ) judiciorum quae 
de privatis negotiis decernebant, forma et eloquen- 
tia multum similes publicis caussis erant. Pax, bel- 
lum, triumphi, leges, faedera, proscriptiones, exer- 
cituum imperia, cuncta a Senatu statuebantur. De 
summis reipublicae muneribus comitia decernebant. 
Ergo omnis civium vis in eloquentia posita erat , 
eloquentiaeque cuncti summa alacritate studebant. 
Et si libertatis partem ea aetate Caesaris dictatura 
abripuit, serius lioc aecidit, et Julius, ut supra vi- 
dimus, civium eloquentiam non coercuit. 

In oratorum historia a Cicerone exposita, praeter- 
quam quod celebriorum qui praecesserant oratorum 
laudes memorantur, Catonisque et Crassi, Scipionis 
et Laelii, Gracchorum, Galbae, Antonii eloquentia in 
caelum tollitur, ac fervidissima concionum ratio de- 
scribitur, ad suum postea tempus scriptor descen- 
dens eloquentiae conditionem illa antiqua vehemen- 
tia non amissa, ampliorem novisque ornamentis au- 
ctam ostendit. Unde quanta oratoriae disciplinae di- 
ligentia et studio incumberent aetatis illius Romani, 

et ab opere ipso de Oratoribus, et ab aliis Tullii 
Rhetorices libris facile perspici potest. Ilaec au- 
tem cura, haec diligens verborum dispositio et or- 
namentu, nullum eloquentiae pondus in summis prae- 
sertim oratoribus, ut in Cicerone, auferebant. Atque 
hoc etiam Romanae eloquentiae peculiare mihi vi- 
detur , quod cum nascentem , crescentemque apud 
Graecos oratoriam artem sophistae deturpaverant , 
nec in Romanae eloquentiae exordio, nec in aureo 
latinitatis saeculo, soluinque in posteriori aevo eve- 
nit. Idque virili Romanorum ingenio ac cultui ma- 
xime tribuendum existimo: viri enim fortissimi, nec 
molliter sicut Athenienses educti, ab omni nimium 
ornato redundantique artis studio abhorrebant. Ubi 
verum postea ea hominum gens et vita, isque rei- 
publicae status desiere, eloquentia simul cum mo- 
ribus , declamatorum, rhetorumque vitiis corrupta 
est. 

Quid igitur nunc morae est ut facillime vitiosae 
hujus aetatis eloquentiam cum aurei aevi oratoribus 
conferamus, postquam nos jam cunctam temporum 
vim , studiorum rationem , artisque oratoriae pro- 
gressus, statum, characterem, felicissimo Romanae li- 
teraturae saeculo explanavimus? Nemo sane quan- 
tum inter eos discriminis sit non videbit, nec so- 
lum nunc facile , verum etiam supervacaneum de 
utriusque aetatis oratoribus judicium videretur. 


Digitized by Google 



22 

Cum autem jam de duorum praecedentium aevo- 
rum oratoribus, supra diximus, reliquum est ut inter 
eos praecipuos ultima quoque aetate recenseamus. 
Tres praesertim oratores aurei saeculi memorandos 
puto, Julium Caesarem, Hortensium Ilortalum, Mar- 
cum Tullium Ciceronem, quia peculiaris unius cu- 
jusque artis oratoriae species est, totumquc illud 
aevum eorum eloquentia complectitur. 

At mihi de egregiis sane viris quorum opera 
perspecta nulli non sunt, de quibus tot in doctis- 
simis libris criticae observationes, censurae, laudes 
continentur, asperrimum disserere videtur. Facilius 
enim accidit, ut communia dicantur, et postquam 
chartas a capite ad finem impleveris, nil aliud quam 
quod eruditissimi scriptores dixerunt, aut aliis ver- 
bis aut impudenti plagio repetatur. 

Julius Caesar. 

Quid enim de Caesare scribi potest quod cnuncia- 
tum jamdiu non sit? Quis nescit Cieerontjrr de eo sen- 
tentiam, quae inter oratores multa cum commendatio- 
ne Julium ponit? Quis Cornelii/Taciti severissimi ho- 
minum temporumque judicis notissima verba non me- 
minerit queis « summus auctorum Divus Julius prae- 
dicatur? nec Quintiliani sententiam commemorare ne- 
cesse foret, qui, si Julius foro arlique Oratoriae 
operam unice dedisset, principem suae etatis ora- 

torum fuisse confirmat? Cunctis certe cognita illa 
Caesaris cum Senophontc similitudo, qui historici, 
oratores, duces strennissimi fuere. 

Si mihi aliquid adjungere fas est, peculiare Cae- 
sari in eloquentia hoc mihi videtur, quod plebem 
contra Cn. Pompei ambitionem, ambitiosior et ipse 
secutus, popularis eloquentiae specimen, illa sua 
indulgentia, misericordia, orandique facilitate prae- 
bet, cujus sententiae documentum habeo in oratione 
quae a Sallustio in Catilinarii belli historia refer- 
tur; eam enim orationem quin Caesar ipse dixerit, 
qui Crispi tempore vivebat, et cujus non nisi pro- 
pria verba Sallustius retulisset, plcrique doctissimi 
de Caesare scriptores dubitandum non putant. 

Hortensius Hortatus. 

Hortensio ITortalo quod vel aemulus Cicero scri- 
bit summam gloriam tribuit. Laudat enim illam in 
retinendis ac dividendis orationis partibus qua excel- 
lnit memoriam ac ordinem , in cpilogis formandis 
dexteritatciii. Negligentiam vero quamdam in eo no- 
tat, ac plus voluptatis audientibus quam legentibus, 
orationes ejus afferre concludit. Hortensium certe 
in hoc praecipue multum gloriae assecutum fuisse, 
nobilemque partem in Romae civili ac literaria 
historia habuisse a cunctis asseritur, quod certamen 
cum oratorum Principe sustinere potis fuisset. 

Marcus Tullius Cicero. 

De quo laudem eloquentiae flumine quid ad- 
dere, ac vetus illud dictum non mereri « in lucum 
nc ligna feras » potero? 

Quae de Cicerone antiqui recentesque Romanae 
literariae historiae, vel rhetorices elementorum scrip- 
tores tradidere nemini ahdita sunt. Quas controver- 
sias doctissimi viri de Demosthenis vel Ciceronis 
eloquentia praeferenda agitaverint, lippis et tonso- 
ribus cognitum est — nec aliquem latet Quintiliani 
sententia quae probat «Tullium Platonis copiam, 
« Demosthenis vim, Isocratis jucunditatem complcc- 
« ti, nec pluvias aquas colligere sed vivo quasi e 
« gurgite fluere : et ille se profecisse putet cui Ci- 
« cero valde placebit ». Et quod de salibus, com- 
miseratione, et cpilogis, quae Athenienses Oratores 
non habebant ; ac quo respectu Ciceronem Demo- 
stheni , Demosthenem Ciceroni cedere , dixisset , 
cunctos qui in latinis literis mediocriter sint ver- 
sati, ad verbum in memoria conditum habere dubio 
caret. 

Quod in Cicerone praecipuum judicandum est jam 
supra salis dictum puto: virum illum eloquentiam 
totius sacculi complexum esse, nec ad inutilem vo- 
luptatem auribus adferendam, sed ad inimicos Ro- 
mae deterrendos, ad Catilinae insidias propalandas, 
ad Verris rapinas pro Patria nostra insectandas. 

